Преузето са [www.pravno-informacioni-sistem.rs](http://www.pravno-informacioni-sistem.rs/)

**1399**

На основу члана 42а став 3. Закона о подстицајима у пољопривреди и руралном развоју („Службени гласник РС”, бр. 10/13, 142/14, 103/15 и 101/16),

Министар пољопривреде, шумарства и водопривреде доноси

**ПРАВИЛНИК**

**о изменама и допунама Правилника о условима и начину остваривања права на кредитну подршку**

Члан 1.

У Правилнику о условима и начину остваривања права на кредитну подршку („Службени гласник РС”, бр. 48/17, 88/17 и 84/18), у члану 2. став 2. мења се и гласи:

„Олакшани приступ коришћењу кредита из става 1. тач. 1)–4) овог члана остварује се кроз субвенционисање дела камате на кредит, и то тако да се каматна стопа која је једнака референтној каматној стопи Народне банке Србије увећава за три процентна поена и умањује за три процентна поена (обрачуната конформном методом на стварни број дана у години) за кредитну подршку са роком отплате до три године.”

Став 4. мења се и гласи:

„Изузетно од ст. 2. и 3. овог члана, за физичко лице – носиоца комерцијалног породичног пољопривредног газдинства које је уписано у Регистар пољопривредних газдинстава у складу са законом којим се уређује пољопривреда и рурални развој (у даљем тексту: Регистар) са пребивалиштем које је на подручју са отежаним условима рада у пољопривреди прописаним правилником којим се уређује одређивање подручја са отежаним условима рада у пољопривреди (у даљем тексту: подручје са отежаним условима рада у пољопривреди), односно које је навршило највише 40 година живота у текућој години, односно које је женског пола, и то тако да се каматна стопа која је једнака референтној каматној стопи Народне банке Србије увећава за три процентна поена и умањује за један процентни поен (обрачуната конформном методом на стварни број дана у години) за кредитну подршку са роком отплате до три године.”

Члан 2.

У члану 4. тачка 1) после речи: „члана 2.” додаје се реч: „став 1.”.

У тачки 2) после речи: „члана 2.” додаје се реч: „став 1.”.

Тачка 4) мења се и гласи:

„4) да за кредите одобрене за намену из члана 2. став 1. тач. 1)–4) овог правилника каматна стопа на годишњем нивоу није већа од референтне каматне стопе Народне банке Србије увећане за три процентна поена (обрачуната конформном методом на стварни број дана у години);”.

У тачки 5) после речи: „члана 2.” додаје се реч: „став 1.”.

Члан 3.

У члану 11. став 2. речи: „до 1. децембра” замењују се речима: „до 1. новембра”.

Члан 4.

У члану 12. став 3. тачка 7) речи: „члана 6. тач. 1)–7)” замењују се речима: „члана 6. тач. 1)–8)”.

Члан 5.

Овај правилник ступа на снагу наредног дана од дана објављивања у „Службеном гласнику Републике Србије”.

Број 110-00-135/2017-09

У Београду, 21. марта 2019. године

Министар,

**Бранислав Недимовић,** с.р.